Document ID: 32011D0740

ROZHODNUTIE KOMISIE
zo 14. novembra 2011,
ktorým sa menia a dopĺňajú rozhodnutia 2006/799/ES, 2007/64/ES, 2007/506/ES, 2007/742/ES, 2009/543/ES a 2009/544/ES s cieľom predĺžiť platnosť ekologických kritérií na udelenie environmentálnej značky EÚ určitým výrobkom
[oznámené pod číslom K(2011) 8041]
(Text s významom pre EHP)
(2011/740/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 3 písm. c),
po porade s Výborom Európskej únie pre environmentálne označovanie,
keďže:
(1)
Platnosť rozhodnutia Komisie 2006/799/ES z 3. novembra 2006, ktorým sa stanovujú revidované ekologické kritériá a s nimi súvisiace hodnotiace a overovacie požiadavky na udelenie environmentálnej značky Spoločenstva pôdnym meliorátorom (2), sa skončí 31. decembra 2011.
(2)
Platnosť rozhodnutia Komisie 2007/64/ES z 15. decembra 2006, ktorým sa stanovujú revidované ekologické kritériá a s nimi súvisiace hodnotiace a overovacie požiadavky na udelenie environmentálnej značky Spoločenstva rastovým médiám (3), sa skončí 31. decembra 2011.
(3)
Platnosť rozhodnutia Komisie 2007/506/ES z 21. júna 2007, ktorým sa stanovujú ekologické kritériá na udelenie environmentálnej značky Spoločenstva mydlám, šampónom a vlasovým kondicionérom (4), sa skončí 31. decembra 2011.
(4)
Platnosť rozhodnutia Komisie 2007/742/ES z 9. novembra 2007, ktorým sa ustanovujú ekologické kritériá udeľovania environmentálnej značky Spoločenstva pre tepelné čerpadlá poháňané elektrinou alebo plynom a pre plynové absorpčné tepelné čerpadlá (5), sa skončí 31. decembra 2011.
(5)
Platnosť rozhodnutia Komisie 2009/543/ES z 13. augusta 2008, ktorým sa ustanovujú ekologické kritériá na udelenie environmentálnej značky Spoločenstva vonkajším náterovým farbám a lakom (6), sa skončí 18. augusta 2012.
(6)
Platnosť rozhodnutia Komisie 2009/544/ES z 13. augusta 2008, ktorým sa ustanovujú ekologické kritériá na udelenie environmentálnej značky Spoločenstva náterovým farbám a lakom určeným na použitie vo vnútorných priestoroch (7), sa skončí 18. augusta 2012.
(7)
Podľa nariadenia (ES) č. 66/2010 sa vykonalo včasné preskúmanie ekologických kritérií, ako aj súvisiacich požiadaviek na posudzovanie a overovanie ustanovených v uvedených rozhodnutiach.
(8)
Vzhľadom na rôzne stupne procesu revízie uvedených rozhodnutí je vhodné predĺžiť obdobia platnosti ekologických kritérií a súvisiacich požiadaviek na posudzovanie a overovanie, ktoré sa v nich ustanovujú. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutiach 2006/799/ES a 2007/64/ES by sa malo predĺžiť do 31. decembra 2013. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutí 2007/506/ES by sa malo predĺžiť do 31. marca 2013. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutí 2007/742/ES by sa malo predĺžiť do 31. marca 2013, zatiaľ čo obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutiach 2009/543/ES a 2009/544/ES by sa malo predĺžiť do 30. júna 2013.
(9)
Rozhodnutia 2006/799/ES, 2007/64/ES, 2007/506/ES, 2007/742/ES, 2009/543/ES a 2009/544/ES by sa preto mali zodpovedajúcim spôsobom zmeniť a doplniť.
(10)
Opatrenia ustanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,
PRIJALA TOTO ROZHODNUTIE:
Článok 1
Článok 6 rozhodnutia 2006/799/ES sa nahrádza takto:
„Článok 6
Ekologické kritériá pre skupinu výrobkov ‚pôdne melioráty‘, ako aj súvisiace požiadavky na posudzovanie a overovanie sú platné do 31. decembra 2013.“
Článok 2
Článok 5 rozhodnutia 2007/64/ES sa nahrádza takto:
„Článok 5
Ekologické kritériá pre skupinu výrobkov ‚rastové médiá‘, ako aj súvisiace požiadavky na posudzovanie a overovanie sú platné do 31. decembra 2013.“
Článok 3
Článok 4 rozhodnutia 2007/506/ES sa nahrádza takto:
„Článok 4
Ekologické kritériá pre skupinu výrobkov ‚mydlá, šampóny a vlasové kondicionéry‘, ako aj súvisiace požiadavky na posudzovanie a overovanie sú platné do 31. marca 2013.“
Článok 4
Článok 4 rozhodnutia 2007/742/ES sa nahrádza takto:
„Článok 4
Ekologické kritériá pre skupinu výrobkov ‚tepelné čerpadlá poháňané elektrinou alebo plynom a plynové absorpčné tepelné čerpadlá‘, ako aj súvisiace požiadavky na posudzovanie a overovanie sú platné do 31. marca 2013.“
Článok 5
Článok 3 rozhodnutia 2009/543/ES sa nahrádza takto:
„Článok 3
Ekologické kritériá pre skupinu výrobkov ‚vonkajšie náterové farby a laky‘, ako aj súvisiace požiadavky na posudzovanie a overovanie sú platné do 30. júna 2013.“
Článok 6
Článok 3 rozhodnutia 2009/544/ES sa nahrádza takto:
„Článok 3
Ekologické kritériá pre skupinu výrobkov ‚náterové farby a laky určené na použitie vo vnútorných priestoroch‘, ako aj súvisiace požiadavky na posudzovanie a overovanie sú platné do 30. júna 2013.“
Článok 7
Toto rozhodnutie je určené členským štátom.
V Bruseli 14. novembra 2011

Labels: 3
1
6